CELEX: 32017D0486
Language: mt
Date: 2017-03-17 00:00:00
Title: Deċiżjoni ta' Implimentazzjoni tal-Kummissjoni (UE) 2017/486 tas-17 ta' Marzu 2017 li temenda l-Annessi I u II tad-Deċiżjoni 2004/558/KE fir-rigward tal-istat ħieles mir-rinotrakeite bovina infettiva tal-Lussemburgu, tal-Istati Federali ta' Hamburg u ta' Schleswig-Holstein fil-Ġermanja u ta' Jersey, u li temenda l-Anness II tad-Deċiżjoni 2008/185/KE fir-rigward tal-istat ħieles mill-marda ta' Aujeszky tar-reġjun ta' Friuli Venezia Giulia fl-Italja (notifikata bid-dokument C(2017) 1689) (Test b'rilevanza għaż-ŻEE. )

21.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 75/27
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/486
   tas-17 ta' Marzu 2017
   li temenda l-Annessi I u II tad-Deċiżjoni 2004/558/KE fir-rigward tal-istat ħieles mir-rinotrakeite bovina infettiva tal-Lussemburgu, tal-Istati Federali ta' Hamburg u ta' Schleswig-Holstein fil-Ġermanja u ta' Jersey, u li temenda l-Anness II tad-Deċiżjoni 2008/185/KE fir-rigward tal-istat ħieles mill-marda ta' Aujeszky tar-reġjun ta' Friuli Venezia Giulia fl-Italja
   
      
         (notifikata bid-dokument C(2017) 1689)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964, dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (1), u b'mod partikolari l-Artikolu 9(2) u (3) u l-Artikolu 10(2) u (3) tagħha,
   Billi:
   
               (1)
            
            
               Id-Direttiva 64/432/KEE tistabbilixxi r-regoli għall-kummerċ fl-Unjoni tal-annimali bovini u porċini. L-Artikolu 9 ta' dik id-Direttiva jipprevedi li Stat Membru li għandu programm nazzjonali obbligatorju ta' kontroll għar-rinotrakeite bovina infettiva jew għall-marda ta' Aujeszky jista' jippreżenta l-programm tiegħu lill-Kummissjoni għall-approvazzjoni. Jipprevedi wkoll id-definizzjoni tal-garanziji addizzjonali li jistgħu jkunu meħtieġa għall-kummerċ intra-Unjoni ta' annimali bovini u porċini.
            
         
               (2)
            
            
               L-Artikolu 10 tad-Direttiva 64/432/KEE jipprevedi li meta Stat Membru jqis li t-territorju tiegħu, jew parti minnu, ikun ħieles mir-rinotrakeite bovina infettiva, dan għandu jippreżenta d-dokumentazzjoni ta' sostenn xierqa lill-Kummissjoni. Jipprevedi wkoll id-definizzjoni tal-garanziji addizzjonali li jistgħu jkunu meħtieġa għall-kummerċ intra-Unjoni ta' annimali bovini.
            
         
               (3)
            
            
               Id-Deċiżjoni tal-Kummissjoni 2004/558/KE (2) tapprova l-programmi għall-kontroll u l-qerda tar-rinotrakeite bovina infettiva ikkawżata mill-herpesvirus bovin tat-tip 1 (BHV1) ippreżentati mill-Istati Membri elenkati fl-Anness I tagħha għar-reġjuni ta' dawk l-Istati Membri elenkati f'dak l-Anness u li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 9 tad-Direttiva 64/432/KEE. Barra minn hekk, l-Anness II tad-Deċiżjoni 2004/558/KE jelenka r-reġjuni tal-Istati Membri li huma meqjusa bħala ħielsa mill-BHV1 u li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 10 tad-Direttiva 64/432/KEE.
            
         
               (4)
            
            
               Il-Lussemburgu ressaq id-dokumentazzjoni ta' sostenn lill-Kummissjoni għall-approvazzjoni tal-programm nazzjonali tiegħu għall-kontroll u l-qerda tar-rinotrakeite bovina infettiva kkawżata mill-BHV1 li jkopri t-territorju kollu tiegħu, u għall-garanziji addizzjonali għar-rinotrakeite bovina infettiva li għandhom japplikaw f'konformità mal-Artikolu 9 tad-Direttiva 64/432/KEE.
            
         
               (5)
            
            
               Wara l-evalwazzjoni tad-dokumentazzjoni ta' sostenn ippreżentata mil-Lussemburgu, dak l-Istat Membru għandu jiġi elenkat fl-Anness I tad-Deċiżjoni 2004/558/KE, u l-garanziji addizzjonali għar-rinotrakeite bovina infettiva għandhom japplikaw f'konformità mal-Artikolu 9 tad-Direttiva 64/432/KEE. L-Anness I tad-Deċiżjoni 2004/558/KE għandu għalhekk jiġi emendat skont dan.
            
         
               (6)
            
            
               L-Istati Federali ta' Hamburg u Schleswig-Holstein fil-Ġermanja bħalissa huma elenkati fl-Anness I tad-Deċiżjoni 2004/558/KE.
            
         
               (7)
            
            
               Il-Ġermanja issa ppreżentat dokumentazzjoni ta' sostenn lill-Kummissjoni biex l-Istati Federali ta' Hamburg u Schleswig-Holstein jiġu kkunsidrati bħala ħielsa mill-BHV1 u biex il-garanziji addizzjonali għar-rinotrakeite bovina infettiva japplikaw għal dawk l-Istati f'konformità mal-Artikolu 10 tad-Direttiva 64/432/KEE.
            
         
               (8)
            
            
               Wara l-evalwazzjoni tad-dokumentazzjoni ta' sostenn ippreżentata mill-Ġermanja, l-Istati Federali ta' Hamburg u ta' Schleswig-Holstein ma għandhomx jibqgħu elenkati fl-Anness I tad-Deċiżjoni 2004/558/KE u minflok għandhom jiġu elenkati fl-Anness II tagħha, filwaqt li l-garanziji addizzjonali għar-rinotrakeite bovina infettiva għandhom japplikaw għal dawk l-Istati f'konformità mal-Artikolu 10 tad-Direttiva 64/432/KEE. L-Annessi I u II tad-Deċiżjoni 2004/558/KE għandhom għalhekk jiġu emendati skont dan.
            
         
               (9)
            
            
               Ir-Regolament tal-Kunsill (KEE) Nru 706/73 (3) jipprevedi li għall-għan tal-applikazzjoni tar-regoli dwar il-leġiżlazzjoni tas-saħħa tal-annimali, ir-Renju Unit u ċ-Channel Islands, inkluża Jersey, għandhom jiġu ttrattati bħala Stat Membru wieħed.
            
         
               (10)
            
            
               Ir-Renju Unit issa ppreżenta dokumentazzjoni ta' sostenn lill-Kummissjoni biex Jersey tiġi kkunsidrata bħala ħielsa mill-BHV1, u biex il-garanziji addizzjonali għar-rinotrakeite bovina infettiva japplikaw għal Jersey f'konformità mal-Artikolu 10 tad-Direttiva 64/432/KEE.
            
         
               (11)
            
            
               Wara l-evalwazzjoni tad-dokumentazzjoni ta' sostenn ippreżentata mir-Renju Unit, Jersey għandha tiġi elenkata fl-Anness II tad-Deċiżjoni 2004/558/KE, u l-garanziji addizzjonali għar-rinotrakeite bovina infettiva għandhom japplikaw għal Jersey f'konformità mal-Artikolu 10 tad-Direttiva 64/432/KEE. L-Anness II tad-Deċiżjoni 2004/558/KE għandu għalhekk jiġi emendat skont dan.
            
         
               (12)
            
            
               Id-Deċiżjoni tal-Kummissjoni 2008/185/KE (4) tistabbilixxi garanziji addizzjonali għall-moviment ta' ħnieżer bejn Stat Membru u ieħor. Dawk il-garanziji huma marbuta mal-klassifikazzjoni tal-Istati Membri skont l-istatus tagħhom tal-marda għall-marda ta' Aujeszky. L-Anness II tad-Deċiżjoni 2008/185/KE jelenka l-Istati Membri jew ir-reġjuni tagħhom fejn hemm fis-seħħ programmi ta' kontroll nazzjonali approvati għall-qerda tal-marda ta' Aujeszky.
            
         
               (13)
            
            
               L-Italja ssottomettiet lill-Kummissjoni dokumentazzjoni ta' sostenn għall-approvazzjoni tal-programm nazzjonali ta' kontroll tagħha għall-qerda tal-marda ta' Aujeszky għar-reġjun ta' Friuli Venezia Giulia, u biex dak ir-reġjun jiġi elenkat b'mod dovut fl-Anness II tad-Deċiżjoni 2008/185/KE.
            
         
               (14)
            
            
               Wara l-evalwazzjoni tad-dokumentazzjoni ta' sostenn ippreżentata mill-Italja, ir-reġjun ta' Friuli Venezia Giulia għandu jiġi elenkat fl-Anness II tad-Deċiżjoni 2008/185/KE. L-Anness II tad-Deċiżjoni 2008/185/KE għandu għalhekk jiġi emendat skont dan.
            
         
               (15)
            
            
               Għaldaqstant, id-Deċiżjonijiet 2004/558/KE u 2008/185/KE għandhom jiġu emendati skont dan.
            
         
               (16)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Annessi I u II tad-Deċiżjoni 2004/558/KE huma emendati skont l-Anness I ta' din id-Deċiżjoni.
   Artikolu 2
   L-Anness II tad-Deċiżjoni 2008/185/KE huwa emendat skont l-Anness II ta' din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, is-17 ta' Marzu 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  Id-Deċiżjoni tal-Kummissjoni 2004/558/KE tal-15 ta' Lulju 2004 li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta' annimali bovini relatati mar-rinotrakeite bovina infettiva u l-approvazzjoni tal-programmi ta' qerda ppreżentati minn ċerti Stati Membri (ĠU L 249, 23.7.2004, p. 20).
   
      (3)  Ir-Regolament (KEE) Nru 706/73 tal-Kunsill tat-12 ta' Marzu 1973 li jikkonċerna l-arranġamenti tal-Komunità applikabbli għall-Channel Islands u l-Isle of Man għal kummerċ fi prodotti agrikoli (ĠU L 68, 15.3.1973, p. 1).
   
      (4)  Id-Deċiżjoni tal-Kummissjoni 2008/185/KE tal-21 ta' Frar 2008 dwar garanziji addizzjonali f'kummerċ intra-Komunitarju tal-majjal rigward il-marda ta' Aujeszky, u kriterji sabiex jipprovdu informazzjoni dwar din il-marda (ĠU L 59, 4.3.2008, p. 19).
   
      ANNESS I
      L-Anness I u II tad-Deċiżjoni 2004/558/KE jinbidlu b'dan li ġej:
      “
            ANNESS I
            
                        Stati Membri
                     
                     
                        Ir-reġjuni tal-Istati Membri li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 9 tad-Direttiva 64/432/KEE
                     
                  
                        Il-Belġju
                     
                     
                        Ir-reġjuni kollha
                     
                  
                        Ir-Repubblika Ċeka
                     
                     
                        Ir-reġjuni kollha
                     
                  
                        Il-Ġermanja
                     
                     
                        Dawn ir-Regierungsbezirke fit-Tramuntana tar-Renu-Westfalja:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        L-Italja
                     
                     
                        Ir-Reġjun ta' Friuli-Venezia Giulia
                        Il-Provinċja Awtonoma ta' Trento
                     
                  
                        Il-Lussemburgu
                     
                     
                        Ir-reġjuni kollha
                     
                  
         
            ANNESS II
            
                        Stati Membri
                     
                     
                        Ir-reġjuni tal-Istati Membri li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 10 tad-Direttiva 64/432/KEE
                     
                  
                        Id-Danimarka
                     
                     
                        Ir-reġjuni kollha
                     
                  
                        Il-Ġermanja
                     
                     
                        L-Istati Federali ta':
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Il-Bavarja
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hamburg
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Is-Sassonja t'Isfel
                                 
                              
                                     
                                 
                                 
                                    Mecklenburg- Pomeranja tal-Punent
                                 
                              
                                     
                                 
                                 
                                    Rhineland-Palatinate
                                 
                              
                                     
                                 
                                 
                                    Saarland
                                 
                              
                                     
                                 
                                 
                                    Is-Sassonja
                                 
                              
                                     
                                 
                                 
                                    Is-Sassonja-Anhalt
                                 
                              
                                     
                                 
                                 
                                    Schleswig-Holstein
                                 
                              
                                     
                                 
                                 
                                    Thüringen
                                 
                              
                                     
                                 
                                 
                                    Dawn ir-Regierungsbezirke fit-Tramuntana tar-Renu-Westfalja:
                                 
                              
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        L-Italja
                     
                     
                        Ir-Reġjun ta' Valle d'Aosta
                        Il-Provinċja Awtonoma ta' Bolzano
                     
                  
                        L-Awstrija
                     
                     
                        Ir-reġjuni kollha
                     
                  
                        Il-Finlandja
                     
                     
                        Ir-reġjuni kollha
                     
                  
                        L-Iżvezja
                     
                     
                        Ir-reġjuni kollha
                     
                  
                        Ir-Renju Unit
                     
                     
                        Jersey
                     
                  ”
   
   
      ANNESS II
      L-Anness II tad-Deċiżjoni 2008/185/KE jinbidel b'dan li ġej:
      
         
            “ANNESS II
            
               L-Istati Membri jew reġjuni tagħhom fejn hemm fis-seħħ programmi nazzjonali ta' kontroll approvati għall-qerda tal-marda ta' Aujeszky
            
            
                        Kodiċi ISO
                     
                     
                        Stat Membru
                     
                     
                        Reġjuni
                     
                  
                        ES
                     
                     
                        Spanja
                     
                     
                        Ir-reġjuni kollha
                     
                  
                        IT
                     
                     
                        L-Italja
                     
                     
                        Ir-Reġjun ta' Friuli-Venezia Giulia
                     
                  
                        LT
                     
                     
                        Il-Litwanja
                     
                     
                        Ir-reġjuni kollha
                     
                  
                        PL
                     
                     
                        Il-Polonja
                     
                     
                        Ir-reġjuni kollha”